দেশে করোনায় আক্রান্ত প্রায় ৪ হাজার! বাংলার পরিস্থিতি কেমন?

ওয়েব ডেস্ক: করোনার (Corona) কড়াল গ্রাসে ফের জেরবার হচ্ছে দেশের মানুষ। লাফিয়ে লাফিয়ে বাড়ছে করোনা আক্রান্তের (Affected) সংখ্যা। ভয় বাড়ছে জনমনে। আগেই দেশে করোনা আক্রান্তের (Covid-19) সংখ্যা তিন হাজারের গণ্ডি ছাড়িয়েছিল। আর এবার দেশে কোভিড আক্রান্তের সংখ্যা ৩৩৯৫ থেকে বেড়ে দাঁড়ালো ৩৭৫৮। গত ২৪ ঘণ্টায় দেশে ৩৬৩ জনের শরীরে ভাইরাসের হদিশ মিলেছে।

নতুন করে ৩৬৩ জন করোনায় আক্রান্ত। দেশে গত ২৪ ঘণ্টায় করোনায় প্রাণ হারিয়েছেন ২। বর্তমানে দেশে করোনায় মৃতের সংখ্যা ২৮। গোটা দেশে আক্রান্তের নিরিখে কেরল (Kerala) রয়েছে শীর্ষ তালিকায়। তারপর নাম রয়েছে মহারাষ্ট্র, দিল্লি, গুজরাট, কর্নাটক, পঞ্জাব, ও তামিলনাড়ুর।

আরও পড়ুন: মক ড্রিল চালাতে গিয়ে মৌমাছির তাড়ায় প্রাণ হাতে নিয়ে ছুটলেন আধিকারিকরা

বাংলার পরিস্থিতিও বেশ উদ্বেগের। কারণ বাংলায় আরও বাড়ল করোনা আক্রান্তের সংখ্যা। গতকাল রাজ্যে মোট আক্রান্তের সংখ্যা ছিল ২০৫। যা বেড়ে দাঁড়ালো ২৮৭। গত ২৪ ঘণ্টায় রাজ্যে আরও ৮২ জনের শরীরে ভাইরাসের হদিশ মিলল। এমনটাই প্রকাশ পেয়েছে কেন্দ্রীয় স্বাস্থ্য মন্ত্রকের রিপোর্টে। ২ সপ্তাহ মিলিয়ে রাজ্যে মোট করোনা আক্রান্ত ২৮৭ জন।

২০১৯ এর পর নতুন করে করোনার (Corona) চোখ রাঙানিতে আতঙ্কের পরিবেশ তৈরি হয়েছে। হু হু করে বাড়তে থাকা আক্রান্তের সংখ্যায় উদ্বেগ বাড়ছে চরমে। তবে সরকার এ বিষয়ে যথেষ্ট সতর্ক। অযথা আতঙ্কের কারণ নেই বলে আশ্বাস মিলেছে সরকারের তরফে। এছাড়াও চিকিৎসকেরাও উদ্বেগ না ছড়িয়ে, সুস্থ থাকার একাধিক পরামর্শ দিচ্ছেন।

দেখুন অন্য খবর